HU
C 152/140
Az Európai Unió Hivatalos Lapja
2022.4.6.
2.2.
A közlekedésből származik az uniós üvegházhatásúgáz-kibocsátás mintegy 25 %-a, és ez komoly hatással van a városközpontok levegőminőségére is. 2.3.
2019 decemberében az Európai Bizottság elfogadta az európai zöld megállapodásról szóló közleményt, amelyben 2050-re a közlekedésből származó üvegházhatásúgáz-kibocsátás 90 %-os csökkentését szorgalmazza, emellett pedig a szennyező anyag-mentességi célkitűzés elérésére törekszik.
Az Európai Bizottság 2020 szeptemberében elfogadta az európai klímarendeletre irányuló javaslatát annak érdekében, hogy 2030-ra legalább 55 %-kal csökkentse az üvegházhatású gázok nettó kibocsátását.
Ez az „Irány az 55 %!” intézkedéscsomag. 2.4.
Az Európai Bizottság 2020 decemberében elfogadta a fenntartható és intelligens mobilitási stratégiáról szóló közleményt.
A stratégia az intelligens és fenntartható jövő elérése érdekében lefekteti az uniós közlekedés átalakításának alapjait. 2.5.
E javaslat új rendeletet hoz létre az alternatív üzemanyagok infrastruktúrájának kiépítéséről, és hatályon kívül helyezi a 2014/94/EU európai parlamenti és tanácsi irányelvet (2). 2.6.
A 2014/94/EU irányelv 2014-ben lépett hatályba.
Az alternatív üzemanyagok infrastruktúrájáról szóló irányelv az alternatív üzemanyagok infrastruktúrájának kiépítésére szolgáló intézkedésekből álló közös keretrendszert hoz létre, amely elősegíti a közlekedésből származó üvegházhatásúgáz-kibocsátás csökkentését.
A rendelet az alternatív üzemanyagok infrastruktúrájának létrehozására, többek között az elektromos járművek töltőállomásaira, valamint a földgáz- (LNG- és CNG-) és hidrogéntöltő állomásokra vonatkozó minimumkövetelményeket állapít meg, amelyeket nem kötelező erejű nemzeti szakpolitikai keretek révén kell megvalósítani.
E stratégia célja, hogy a TEN-T hálózatokon belül valamennyi közlekedési mód esetében lehetővé tegye a határokon átnyúló közlekedést. 2.7.
Az Európai Bizottság az ezen irányelv alkalmazásáról szóló, nemrégiben elfogadott jelentésben megállapította, hogy a végrehajtás terén történt ugyan némi előrelépés, ám arra a következtetésre jutott, hogy uniós szinten nem áll rendelkezésre az alternatív üzemanyagok infrastruktúrájának átfogó és teljes hálózata. 2.8.
Az Európai Bizottság elvégezte a szóban forgó irányelv utólagos értékelését.
Az értékelés keretében megállapította, hogy az irányelv nem igazodik megfelelően ahhoz, hogy a 2030-ra vonatkozó fokozott éghajlatvédelmi célt szolgálja. 2.9.
E rendeletjavaslat az „Irány az 55 %!” intézkedéscsomagban szereplő, egymással összefüggő szakpolitikák teljes körének részét képezi, amely csomag minden ágazatra nézve meghatározza a 2030-ra kitűzött éghajlat-politikai cél eléréséhez szükséges intézkedéseket.
2.10.
E rendeletjavaslat konkrét céljai a következők:
2.10.1. az alternatív üzemanyagok minimális infrastruktúrájának biztosítása az alternatív üzemanyaggal hajtott járművek szükséges elterjedésének támogatásához valamennyi közlekedési módban és valamennyi tagállamban; 2.10.2.
az infrastruktúra teljes átjárhatóságának biztosítása;
2.10.3.
a gépjárműhasználók teljeskörű tájékoztatásának és az összes fizetési lehetőségnek a biztosítása.
2.11.
Az Európai Bizottság úgy véli, hogy kizárólag közös európai jogi keretrendszerrel lehet az összes közlekedési mód tekintetében és valamennyi tagállamban egységes és következetes módon elérni a közlekedési ágazat dekarbonizációjára vonatkozó célkitűzéseket. 2.12.
Az Európai Bizottság egy átfogó hatásvizsgálati jelentést követően úgy döntött, hogy a 2. szakpolitikai alternatívát fogadja el.
E szakpolitikai alternatíva a könnyűgépjárművek elektromos töltőállomásaira vonatkozó, flottaalapú kötelező célok és a TEN-T hálózaton használt valamennyi közúti jármű tekintetében távolságalapú célok meghatározását javasolja, többek között a nehézgépjármű-infrastruktúrához tartozó városi csomópontok esetében is.
Emellett a TEN-T hálózaton belüli kikötőkre és repülőterekre vonatkozó részletes rendelkezéseket is tartalmaz, de nem határoz meg kötelező célokat.
Ez az alternatíva a fizetési lehetőségek, a fizikai és kommunikációs szabványok, valamint a fogyasztói jogok fokozott harmonizációjáról is rendelkezik.
Ez az alternatíva megerősítené az árak átláthatóságát és a gépjárműhasználók tájékoztatását, valamint az elektromos és egyéb töltőállomások jelölésére is kiterjed. 2.13.
A rendeletet tekintették a legjobb megoldásnak arra, hogy minden uniós tagállamban elérjék a kívánt célkitűzéseket.
(2)
Az Európai Parlament és a Tanács 2014/94/EU irányelve (2014. október 22.) az alternatív üzemanyagok infrastruktúrájának kiépítéséről (HL L 307., 2014.10.28., 1. o.).